"Аибашьра ҳаналҵ ашьҭахь, агәаанагары сыман шықәсык ала ҳхьыԥшымра аҳәынҭқаррақәа зегьы иазхарҵоит ҳәа. Аха сгәы сажьозаарын, адунеи жәлар рполитикаҟны уи аҩыза залыршамхеит. Уи акәым еидгыланы ООН иалаз аҳәынҭқаррақәа Қырҭтәыла ҳаларҵарц иаҿын. Иахьатәи аамҭазы ас еиԥш аҳәынҭқарра ду аҟынтәи азхаҵара иҳауз издыукыло ҳәа акгьы ыҟам. Сгәаанагарала иҳауз закәу макьана иаҳзеилымкаацт", — иҳәеит Табагәуа.
Табагәуа Аԥсны ахьыԥшымра азхаҵара иазкны: иҳауз закәу макьана иаҳзеилымкаацт
© Sputnik / Томас ТхайцукБатал Табагуа
© Sputnik / Томас Тхайцук
Аԥсны ахьыԥшымра жәларбжьаратәи азхаҵара аиуижьҭеи 10 шықәса ҵит. Азхаҵара аԥсуа ҳәынҭқарра лшарас ианаҭаз, уи ахархәара ахьынӡаиуз, Аԥсныи Урыстәылеи реизыҟазаашьақәа шыҿио ртәы арадио Sputnik аефир аҟны дазааҭгылеит Жәлар реизара адепутат Баҭал Табагәуа.